b'\n_START_ARTICLE_\nHovd (kaupunki)\n_START_SECTION_\nHistoria\n_START_PARAGRAPH_\nOiraattihallitsija Galdan Boshogtu-kaani perusti Hovdin alueelle maanviljelyssiirtokunnan vuonna 1685. Qing-dynastia siirsi puolestaan noin 1\xc2\xa0000 mongolia Sis\xc3\xa4-Mongoliasta Hovdjoen varrelle vuonna 1718. Paikalle siirrettiin mongolien ohella my\xc3\xb6s muita Kiinasta karkotettuja henkil\xc3\xb6it\xc3\xa4. Vuonna 1731 asutuskeskusta siirrettiin alavirtaan ja paikalle tuli kiinalaisvaruskunta. Paikka jouduttiin hylk\xc3\xa4\xc3\xa4m\xc3\xa4\xc3\xa4n tulvan takia vuonna 1762 ja t\xc3\xa4ll\xc3\xb6in asutuskeskus siirrettiin nykyiselle paikalleen ja sen ymp\xc3\xa4rille rakennettiin muuri._NEWLINE_Turkestanilaiset ry\xc3\xb6stiv\xc3\xa4t ja tuhosivat Hovdin vuonna 1871, mutta kaupunki rakennettiin uudelleen muutaman vuoden kuluttua. 1800-luvun loppupuolella Hovdiin oli kehittynyt kolme kaupunginosaa, varuskunta-alue Sang-un Khota, kiinalaisten kauppiaiden keskus Maimaching ja Keltaisen temppelin alue eli T\xc3\xbcgeemel Amurjuulagchi. Hovd oli l\xc3\xa4ntisen Mongolian kaupan keskus ja vuonna 1905 kaupunkiin perustettiin ven\xc3\xa4l\xc3\xa4inen konsulaatti._NEWLINE_Mongolian itsen\xc3\xa4istymisen yhteydess\xc3\xa4 mongolisotajoukot h\xc3\xa4vittiv\xc3\xa4t kiinalaisen varuskunnan ja ry\xc3\xb6stiv\xc3\xa4t kappa-alueen 7. elokuuta 1912. Kaupunki s\xc3\xa4ilyi L\xc3\xa4nsi-Mongolian suurimpana kaupunkina, mutta sen merkityst\xc3\xa4 v\xc3\xa4hensi Uvsin ja Bajan-\xc3\x96lgiin provinssien erottaminen Hovdin provinssista. Hovd nimettiin uudelleen Jargalantiksi vuonna 1931, mutta se sai vanhan nimens\xc3\xa4 takaisin vuonna 1959.'